**ПРЕДЛОГ**

На основу члана 41. став 3 Пословника Владе („Службени гласник РС”, бр. 61/06 – пречишћен текст, 69/08, 88/09, 33/10, 69/10, 20/11, 37/11, 30/13, 76/14 и 8/19 − др. пропис), на предлог Министарства унутрашњих послова,

Одбор за правни систем и државне органе доноси

**З А К Љ У Ч А К**

1. Одређује се спровођење јавне расправе о Нацрту закона о изменама и допунама Закона о путним исправама.

2. Утврђује се Програм јавне расправе о Нацрту закона о изменама и допунама Закона о путним исправама, који је саставни део овог закључка.

3. Јавна расправа о Нацрту закона о изменама и допуама Закона о путним исправама спровешће се у периоду од 30. августа до 18. септембра 2019. године

4. Овај закључак, ради реализације, доставити Министарству унутрашњих послова.

1. Број:

У Београду, 2019. године

ОДБОР ЗА ПРАВНИ СИСТЕМ И ДРЖАВНЕ ОРГАНЕ

ПРЕДСЕДНИК ОДБОРА

На основу члана 41. ст. 1. и 5. Пословника Владе („Службени гласник РС”, бр. 61/06 – пречишћен текст, 69/08, 88/09, 33/10, 69/10, 20/11, 37/11, 30/13, 76/14 и 8/19 − др. пропис),

Одбор за правни систем и државне органе одређује,

**ПРОГРАМ ЈАВНЕ РАСПРАВЕ**

**О ТЕКСТУ НАЦРТА ЗАКОНА О ИЗМЕНАМА И ДОПУНАМА ЗАКОНА О ПУТНИМ ИСПРАВАМА**

1. У поступку припреме Нацрта закона о изменама и допунама Закона о путним исправама Министарство унутрашњих послова спроводи јавну расправу.

2. Нацрт закона о изменама и допунама Закона о путним исправама са Образложењем, и осталим прилозима саставни је део овог програма.

3. Јавна расправа о Нацрту закона о изменама и допунама Закона о путним исправама спроводи се у периоду од 30. августа до 18. септембра 2019. године.

4. Учесници у јавној расправи су представници релевантних државних органа, невладин сектор, еминентни стручњаци у овој области, као и друге заинтересоване стране.

5. Програм јавне расправе о Нацрту закона о изменама и допунама Закона о путним исправама објављује се на интернет страници Министарства унутрашњих послова www.mup.gov.rs и порталу е-управе.

6. Примедбе, предлози и сугестије достављају се Министарству унутрашњих послова путем електронске поште на адресу: putneisprave@mup.gov.rs или редовном поштом на адресу Министарство унутрашњих послова, 11000 Београд, Булевар Михајла Пупина број 2.

7. По окончању јавне расправе, Министарство унутрашњих послова ће анализирати све примедбе, предлоге и сугестије учесника у јавној расправи и на основу тога сачинити извештај о спроведеној јавној расправи у року од 15. дана од окончања јавне расправе и исти објавити на интернет страници Министарства унутрашњих послова и порталу е-управе.

05 Број:

у Београду, 2019. године

ОДБОР ЗА ПРАВНИ СИСТЕМ И ДРЖАВНЕ ОРГАНЕ

ПРЕДСЕДНИК ОДБОРА